Тоқаев: Айттан айтқа аман-есен жете берейік!
"Тоқаев: Айттан айтқа аман-есен жете берейік!" | "https://abai.kz/post/151124"
TITLE: Тоқаев: Айттан айтқа аман-есен жете берейік!
URL: https://abai.kz/post/151124
META: "Тоқаев: Айттан айтқа аман-есен жете берейік!" | "https://abai.kz/post/151124"
DATE: 02.05.2022
AUTHOR(s): Abai.kz
TOTAL WORDS: 109
TEXT: Мемлекет басшысы Қасым-Жомарт Тоқаев қазақстандықтарды Ораза айт мерекесімен құттықтады. "Құрметті отандастар! Сіздерді барша мұсылман қауымы үшін қасиетті Ораза айт мейрамымен шын жүректен құттықтаймын! Отыз күндік оразадан кейін келетін бұл мерекені халқымыз қашанда ерекше сезіммен, зор қуанышпен қарсы алады. Рухани тазаруға және кемелденуге бастайтын Рамазан айын ұлықтап, бір-біріне ізгі тілектерін арнайды. Ораза айт әр мұсылманның жүрегіне имандылық нұрын себеді. Жұртты жақсылық жасауға, қанағатшыл, қайырымды және кешірімді болуға үндейді. Біз халқымыздың осындай бірегей қасиеттерінің арқасында бірлігімізді бекемдеп келеміз. Исламның асыл құндылықтары Жаңа Қазақстанның да руханиятын өркендетуге септігін тигізері сөзсіз. Айт қабыл болсын! Баршаңызға мықты денсаулық, бақ-береке тілеймін! Айттан айтқа аман-есен жете берейік! Еліміз аман, жұртымыз тыныш болсын!", - делінген құттықтауда. Abai.kz
